Bolivia strigeto

La Bolivia strigeto (Glaucidium bolivianum) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en areoj de Andoj en Peruo, Bolivio kaj norda Argentino.

Taksonomio kaj sistematiko
La Bolivia strigeto estas traktata kiel subspecio de la Anda strigeto (Glaucidium jardinii), sed ekde almenaŭ la 1990-aj jaroj ĝi estas akceptita kiel specio memstara kaj frata de G. jardinii. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Aspekto
La Bolivia strigeto estas ĉirkaŭ 16 cm longa. Maskloj pezas 55 ĝis 58 g kaj inoj averaĝe 66.5 g. La specio havas tri kolorajn morfojn, maloftan grizan kaj oftajn kaj disvastigitajn brunajn kaj ruĝecbrunajn morfojn. Ĉiuj havas palajn punktojn sur la krono, dorso kaj supraj flugiloj kaj palajn bendojn sur la vosto. Iliaj nukoj havas "falsajn okulojn". Iliaj malsupraj flankoj estas palaj kun brunetaj strioj sur la flankoj kaj ventro.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, kaj J. S. Marks (2020). Yungas Pygmy-Owl (Glaucidium bolivianum), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Septembro, 2021

Distribuado kaj habitato
La Bolivia strigeto troviĝas sur la orienta deklivaro de la Andoj de Peruo suden tra Bolivio ĝis nordokcidenta Argentino. Laŭ alteco ĝi kutime varias inter 1 400 kaj 3 000 m, sed troveblas eĉ nur je 900 m kaj en Bolivio eĉ je 3 900 m. Ĝi loĝas en montaj arbaroj kaj nebularbaroj kun densa subkreskaĵaro kaj multe da musko kaj epifitoj, kaj ankaŭ en arbaroj de Podocarpus. Ĝi kutime troviĝas de la mezaj niveloj de la arbaro ĝis la kanopeo.

Kutimaro
Manĝado
La Bolivia strigeto estas ĉefe noktema kaj krepuskema, kvankam ĝi povas esti aktiva ankaŭ en taglumo. Ĝi manĝoserĉas plejparte en la kanopeo kaj en densa foliaro sub ĝi por insektoj kaj aliaj artikuloj, malgrandaj birdoj, kaj eble reptilioj.

Reproduktado
Preskaŭ nenio estas konata pri la reprodukta fenologio de la Bolivia strigeto. Oni supozas, ke ĝi nestas ĉefe en malnovaj pego-truoj.

Voĉo

La kanto de la Bolivia strigeto estas "sufiĉe malrapida serio de egale interspacigitaj kavaj notoj" foje antaŭitaj de du aŭ tri fajfaj notoj.

Statuso
La IUCN taksis la Bolivian strigeton kiel Malplej Zorgigan. Ĝia populacio ne estas determinita, sed oni supozas, ke ĝi malpliiĝis de kiam la specio estis priskribita. "Arbardetruo kaj degenero [estas] probable [la] ĉefa[j] minaco[j], kvankam nealirebleco de partoj de [ĝia] teritorio devus doni iom da protekto."

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .

 Eksteraj ligiloj 





Kategorio:Strigedoj
Kategorio:Birdoj de Sudameriko
Kategorio:Birdoj de Kolombio
Kategorio:Birdoj de Bolivio